Maatietopalvelu

Kyselyvastaus

**Asiakirjan tunnus:** KT855

**Päivämäärä**: 8.4.2024

**Julkisuus:** Julkinen

**Egypti / Viranomaissuojelun saatavuus**

**Egypt / Availability of state protection**

Kysymykset

1. Onko Egyptissä riippumaton ja puolueeton oikeuslaitos? Vastaako oikeudenkäytön taso oikeudenmukaiselle oikeudenkäynnille asetettavia vaatimuksia?  
2. Saako maassa suojelua poliisilta?  
3. Onko viranomaissuojelun saatavuus kaikille yhteiskuntaryhmille yhtäläinen ja minkälaiset henkilökohtaiset olosuhteet voivat vaikuttaa viranomaissuojelun saatavuuteen?

Questions

1.Is there an independent and impartial judiciary in Egypt? Does the level of judicature match requirements for fair trials?  
2.Is it possible to get protection from the police?  
3.Is the availability of state protection even for different social groups and what kind of personal circumstances can affect it?

# Onko Egyptissä riippumaton ja puolueeton oikeuslaitos? Vastaako oikeudenkäytön taso oikeudenmukaiselle oikeudenkäynnille asetettavia vaatimuksia?

## Oikeuslaitoksen riippumattomuus ja puolueettomuus

Saksalaisen ajatushautomo Bertelsmann Stiftungin Egyptin tilannetta vuonna 2022 kuvaavan vuosiraportin mukaan Egyptin oikeuslaitoksella oli tietyn asteinen itsenäisyys pitkän aikaa, mutta vuoden 2014 perustuslakiuudistuksen jälkeen Egyptin hallinto on lisännyt otettaan siitä.[[1]](#footnote-1) Vuonna 2019 perustuslakiin tehtiin muutoksia, joilla lisättiin presidentin valtaa oikeuslaitoksessa. Perustuslain artikla 189:n mukaan presidentillä on oikeus nimittää valtakunnansyyttäjä virkaansa.[[2]](#footnote-2) Perustuslain 185. artiklan mukaan presidentti voi nimittää oikeudellisten elinten johtajat ja presidentillä on valta päättää oikeudellisia elimiä koskevista ylennyksistä ja henkilöstösiirtoja koskevista säännöistä.[[3]](#footnote-3) Perustuslain 193. artiklan mukaan presidentillä on valtuus nimittää perustuslaillisen tuomioistuimen johtaja.[[4]](#footnote-4) Australian ulkoministeriön kesäkuussa 2019 julkaiseman Egyptin maatietoa käsittelevän raportin mukaan huhtikuussa 2017 voimaan tullut laki numero 13[[5]](#footnote-5) toi merkittäviä muutoksia oikeuslaitoksen päälliköiden nimittämiskäytäntöihin. Raportin mukaan laki antaa presidentille valtuuden nimittää kassaatiotuomioistuimen ja valtioneuvoston päälliköt. Lain kritisoijat ovat valittaneet siitä, että se heikentää oikeuslaitoksen itsenäisyyttä ja kontrolloi sitä nimitysprosessin kautta.[[6]](#footnote-6)

International Commission of Jurists -järjestön syyskuussa 2016 julkaiseman Egyptin oikeuslaitoksen tilaa käsittelevän raportin mukaan lain toimeenpanevan haaran jäsenillä on valta nimittää, siirtää tai seurata tuomareita keinoina rangaista heitä, jos he puhuvat korruptiota vastaan tai oikeuslaitoksen itsenäisyyden puolesta.[[7]](#footnote-7) Egyptin tilannetta seuraavien kansainvälisten ja kansallisten ihmisoikeusjärjestöjen YK:n ihmisoikeuskomissiolle lähettämän raportin mukaan sotilastuomioistuimilta puuttuu neutraaliusperiaate ja itsenäisyys, sillä puolustusministeri nimittää niissä toimivat tuomarit. Sotilastuomioistuimet rikkovat tuomittavan henkilön oikeutta saada oikeutta tavallisessa tuomioistuimessa, oikeutta puolustukseen, sekä oikeutta julkiseen oikeuskäsittelyyn.[[8]](#footnote-8)

Freedom House -kansalaisjärjestön Egyptin vuoden 2023 tilannetta kuvaavan raportin mukaan toimeenpanevan tahon valta ulottuu myös oikeusistuimiin. Tyypillisesti oikeusistuimet puolustavat hallituksen, armeijan ja turvallisuusapparaatin intressejä ja usein ohittavat valitusprosessin ja muut perusoikeudet tapauksissa, joissa on mukana hallinnon poliittisia vastustajia. Vuonna 2019 tehdyt lisäykset Egyptin perustuslakiin lisäsivät presidentin valvontavaltaa ja nimittämisvaltuuksia oikeuslaitoksessa, heikentäen sen itsenäisyyttä. Heinäkuussa 2022 Abdel Fattah el-Sisi nimitti armeijan kenraalin ylimmän perustuslaillisen oikeusistuimen ensimmäiseksi varatuomariksi, asettaen maan instituutioita yhä enemmän presidentin kanslian alaisuuteen. Vuodesta 2013 saakka hallinto on määrännyt opposition jäseniä, toimittajia ja aktivisteja kuukausien tai vuosien mittaisiin tutkintavankeuksiin kostona heidän poliittisille toimilleen. Valitusoikeuteen liittyvät rikkeet ilmentävät sitä, että oikeuslaitosta käytetään poliittisiin tarkoitusperiin. Egyptin oikeusistuimet järjestävät etäyhteyksin tutkintavankeuden uusintaa käsitteleviä istuntoja, joihin vangit osallistuvat vankiloista vanginvartijoiden valvomina. Tämä käytäntö lisää poliittisiin vankeihin kohdistettavien väärinkäytösten riskiä. Vaikka maan perustuslaki rajoittaa siviilien tuomitsemista sotilasoikeudessa, vuonna 2014 voimaan tullut presidentin päätös asetti kaikki ”julkiset ja tärkeät laitokset” sotilasoikeuden alaisiksi, siirtäen tuhansia siviilejä sotilasoikeusistuinten tuomittaviksi. Muutoksesta tuli pysyvä vuonna 2021. Sotilasoikeudessa esitetyt syytteet ovat usein väljiä tai tekaistuja, syytetyiltä kielletään usein valitusprosessi, ja perustavanlaatuisia todisteisiin liittyviä käytäntöjä ei noudateta.[[9]](#footnote-9)

Yhdysvaltojen ulkoministeriön Egyptin ihmisoikeustilannetta vuonna 2022 kuvaavassa vuosiraportissa tuodaan esiin ihmisoikeusjärjestöjen kritiikki koskien Egyptin oikeuslaitoksen tilaa, jonka mukaan oikeusistuimet vaikuttavat joskus puolueellisilta ja tekevät poliittisesti motivoituneita päätöksiä, ilman todisteita syytetyn syyllisyydestä. Egyptin hallitus kunnioitti yleisesti oikeusistuinten päätöksiä, mutta valtion korkein turvallisuussyyttäjä (SSSP)[[10]](#footnote-10) kuitenkin kiersi oikeusistuinten päätöksiä vapauttaa vankeja ja määräsi heitä uudelleen vangittaviksi uusien, tai joissain tapauksissa samojen syytteiden perusteella.[[11]](#footnote-11)

Yhdysvaltojen ulkoministeriön Egyptin ihmisoikeustilannetta vuonna 2022 käsittelevässä raportissa tuodaan esiin, että Egyptin perustuslain mukaan tuomituilla on oltava oikeus haastaa heidän pidätyksensä laillisuus oikeusistuimen edessä. Päätös pidätyksen laillisuudesta on tehtävä viikon sisällä valituksen jättämisestä. Kansainvälisten ja paikallisten ihmisoikeusjärjestöjen mukaan Egyptin viranomaiset kielsivät toistuvasti pidätetyiltä henkilöiltä kyseisen oikeuden. Egyptin perustuslain mukaan siviilejä ei voida tuomita sotilastuomioistuimissa, mutta lokakuuhun 2021 asti voimassa olleen kansallisen hätätilan[[12]](#footnote-12) nojalla viranomaiset nostivat säännöllisesti ”kansallisen turvallisuuden vaarantamiseen” perustuvia syytteitä siviilejä vastaan sotilastuomioistuimissa ja väliaikaisissa tuomioistuimissa. Sotilastuomioistuimissa ja väliaikaisissa tuomioistuimissa ennen kansallisen hätätilan päättymistä aloitetut oikeustapaukset jatkuivat niissä sen sijaan, että ne oltaisiin siirretty siviilituomioistuimiin. Sotilastuomioistuinten päätöksistä ei ole paljon tietoa saatavilla, sillä mediaa ei yleensä päästetä istuntoihin. Syytettyjä edustavilla juristeilla on ihmisoikeusjärjestöjen mukaan vaikeuksia saada yhteyttä heidän asiakkaisiinsa, tai saada tapauksiin liittyviä asiakirjoja käyttöönsä.[[13]](#footnote-13)

## Oikeudenkäytön taso

### Oikeudenmukainen oikeudenkäynti

Yhdysvaltojen ulkoministeriön Egyptin ihmisoikeustilannetta vuonna 2022 kuvaavan vuosiraportin mukaan OHCHR (Office of the United Nations High Commissioner for Human Rights), sekä paikalliset ja kansainväliset ihmisoikeusjärjestöt ovat osoittaneet huolensa Egyptin oikeusistuinten antamista kuolemanrangaistuksista ja pitkistä vankeusrangaistuksista. Tapauksissa ei raportin mukaan noudateta kansainvälisiä standardeja oikeudenmukaisesta oikeudenkäynnistä.[[14]](#footnote-14) Yhdysvaltojen ulkoministeriön mukaan Egyptin oikeustuomioistuimet eivät monesti kykene ylläpitämään oikeudenmukaisen ja julkisen oikeudenkäynnin periaatetta, mikä on kirjattu Egyptin lakiin. Egyptin vuoden 2022 ihmisoikeustilannetta käsittelevässä raportissa tuodaan esiin ihmisoikeusjuristien ja järjestöjen esittämä kritiikki, minkä mukaan syytetyille ei aina kerrota mistä heitä syytetään. Kritiikkiä esittävien tahojen mukaan syytetyt eivät usein olleet läsnä istunnoissa, joissa käsiteltiin heidän tutkintavankeutensa pidentämistä. Viranomaiset kielsivät Yhdysvaltojen ulkoministeriön mukaan kansalaisyhteiskuntaa, mediaa, ulkomaisia edustustoja ja syytetyn perheenjäseniä osallistumasta istuntoihin.[[15]](#footnote-15) Ihmisoikeusjärjestö AI:n (Amnesty International) mukaan poliittisen luonteen omaavissa tapauksissa syytetyn henkilön oikeutta oikeudenmukaiseen oikeudenkäyntiin rikotaan rutiininomaisesti. Näitä tapauksia ollaan systemaattisesti viety sotilastuomioistuimiin, hätätilaoikeusistuimiin, tai rikostuomioistuimiin terrorismisyytteiden nojalla. AI dokumentoi näissä tapauksissa useimmiten rikkomuksia syyttömyysoletukseen ja on myös dokumentoinut tapauksia, joissa syytetty ollaan pakotettu todistamaan itseään vastaan. Lisäksi AI dokumentoi loukkauksia syytettyjen oikeuteen julkisiin kuulemisiin, oikeuteen sopivaan puolustukseen ja oikeuteen arvioida todistajia.[[16]](#footnote-16)

AI (Amnesty International) nostaa esiin Egyptin kansallisen ihmisoikeusstrategian arviossaan, että AI, YK:n järjestöt ja asiantuntijat, sekä egyptiläiset ja kansainväliset ihmisoikeusjärjestöt ovat dokumentoineet vuodesta 2013 asti, että Egyptin viranomaiset ovat hyväksikäyttäneet rikosoikeudellista järjestelmää ja terrorisminvastaista lainsäädäntöä pitääkseen hallintoa kritisoivat henkilöt ja sen vastustajat laittomasti pidätettyinä. AI ja muut ihmisoikeusjärjestöt ovat toistuvasti dokumentoineet pidennetystä tutkintavankeudesta mikä on Egyptin oman lain ja kansainvälisen lain vastaista. AI arvioi, että käytännön tarkoituksena on pitää hallinon kriitikot pysyvästi vangittuina ilman syytteitä tai oikeudenkäyntiä. SSSP:n syyttäjät hyväksikäyttävät sille annettuja erityislaatuisia valtuuksia tuhansien ihmisten pidättämiseksi useiden kuukausien tai joissain tapauksissa vuosien ajaksi perustuen väljiin terrorismiin liittyviin syytteisiin, tai kansallisen turvallisuusviraston (Nation Security Agency) tutkintoihin, joihin syytetyillä tai heitä edustavilla juristeilla ei ole pääsyä. Pidätetyillä ei ole myöskään mahdollisuutta haastaa heidän pidätyksensä laillisuutta.[[17]](#footnote-17) Yhdysvaltojen ulkoministeriön Egyptin ihmisoikeustilannetta vuonna 2022 kuvaavan vuosiraportin mukaan yksilöillä on mahdollisuus viedä siviilioikeuteen tapauksia, joissa he katsovat, että heidän ihmisoikeuksiaan ollaan loukattu ja tällaisia syytteitä myös nostettiin raportointivuonna. Kuitenkin oikeusistuimet hylkäävät rutiininomaisesti tällaisia tapauksia, tai vapauttavat epäiltyjä viranomaisia, vedoten riittämättömiin todisteisiin tai ristiriitaisiin todistajanlausuntoihin.[[18]](#footnote-18)

Yhdysvaltojen Egyptin ihmisoikeustilannetta vuonna 2022 käsittelevän raportin mukaan sotilastuomioistuimet eivät ole avoimia julkiselle yleisölle. Vaikka sotilastuomioistuimilla on lain mukaan samat vakuudet oikeudenmukaiselle oikeudenkäynnille, kuin siviilioikeusistuimilla, sotilasoikeusistuimilla on laajat harkintaoikeudet rajoittaa näitä oikeuksia perustuen julkiseen turvallisuuteen, joita se käyttää säännöllisesti. Sotilasoikeusistuimet usein tuomitsivat syytettyjä tunneissa, monesti ryhmissä ja joissain tapauksissa siten, että syytetyillä ei ollut mahdollisuutta tavata juristia. Tämän vuoksi juristit ja kansalaisjärjestöt ovat syyttäneet sotilastuomioistuimia siitä, etteivät ne noudata oikeudenmukaisen oikeudenkäynnin ja valitusoikeuden perusperiaatteita. Syytetyillä on oikeus tavata juristia, mutta joissain tapauksissa viranomaiset kielsivät heiltä tämän oikeuden siten, että syytetyt eivät kyenneet saamaan oikeudellista apua. Raportin mukaan sotilasoikeudessa syytetyt henkilöt saivat tavata heidän juristiaan kerran kuudessa kuukaudessa, kun siviilioikeudessa he saivat tavata juristia 15 päivän välein. Sotilastuomioistuimissa tuomituilla henkilöillä on oikeus valittaa päätöksistä ylimpään valitussotilastuomioistuimeen. Egyptin presidentin tai hänen delegaattinsa on hyväksyttävä sotilastuomioistuinten päätökset ennen niiden voimaantuloa. Valtion turvallisuusasioita käsittelevät hätätuomioistuimet käsittelivät tapauksia kansallisen hätätilan aikana vuosina 2017–2021 ja jatkoivat toimintaansa myös vuonna 2022, kun aikaisempina vuosina niihin tuotujen tapausten käsittely jatkui. Näillä oikeusistuimilla on laajennetut lainkäyttöoikeudet kaikissa hätätilaan liittyvissä tapauksissa. Useat niihin tuodut tapaukset ovat poliittisesti motivoituneita. Hätätuomioistuinten tekemistä päätöksistä ei ole mahdollista valittaa oikeusteitse ja ne vaativat ratifioinnin, kumoamispäätöksen, muutospäätöksen tai päätöksen uudesta oikeudenkäynnistä Egyptin presidentiltä tai hänen delegaatiltaan.[[19]](#footnote-19)

Yhdysvaltojen ulkoministeriön Egyptin ihmisoikeustilannetta vuonna 2022 käsittelevän raportin mukaan yksittäiset kansalaiset voivat tehdä valituksia valtakunnansyyttäjälle, joka päättää siitä oikeuttavatko esitetyt todisteet syytteiden nostamiseen ja oikeudenkäyntiin. Lainopilliset asiantuntijat ovat todenneet epämääräisten todistestandardit, tiettyjen rikosnimikkeiden epäselvä määritelmä (kuten terrorismi) ja oikeudellisten säännösten lavea tulkinta ohjaavat suurimman osan tapauksista oikeusistuimiin huolimatta todisteiden heikkoudesta.[[20]](#footnote-20)

### Massaoikeudenkäynnit ja tutkintavankeuden pidennys

Yhdysvaltojen ulkoministeriön mukaan Egyptin oikeusistuimissa käsitellään tapauksia, joissa on samanaikaisesti satoja syytettyjä.[[21]](#footnote-21) Human Rights Watch (HRW) -ihmisoikeusjärjestön mukaan Egyptin viranomaiset käyttävät videopuhelujärjestelmää, mikä mahdollistaa tutkintavankeuden aikaisten kuulemisten järjestämisen. Käytäntö rikkoo syytettyjen oikeutta olla fyysisesti läsnä heidän pidätyksensä oikeutusta käsittelevässä oikeudenkäynnissä. Se myös estää syytettyjä puhumasta tuomarille oikeusistunnossa ja heitä edustavalle juristille yksityisesti. Kesäkuussa 2023 SSSP alkoi tehdä päätöksiä tutkintavankeuden pidentämisestä videopuheluiden välityksellä.[[22]](#footnote-22) AI:n mukaan SSSP:n syyttäjät ovat viime vuosina peruneet tuomareiden ja muiden syyttäjien tekemiä päätöksiä, joissa tutkintavankeudessa olevia henkilöitä ollaan määrätty vapautettaviksi. Tämä tehdään siten, että vapautettavat henkilöt määrätään pidätettäviksi avaamalla uusi terrorismiin perustuva tutkinta. SSSP:n syyttäjät käyttävät samanlaisia toimia myös vapautettujen henkilöiden uudelleenpidättämiseksi. Turvallisuusjoukot ovat kohdistaneet laittomien pidätysten tai muiden oikeudenloukkausten uhreiksi joutuneita henkilöitä edustavia juristeja pidätettäviksi ja SSSP on määrännyt heidän pidätyksensä perustuen heidän asiakkaistaan avattuihin terrorismiin liittyviin tutkintoihin.[[23]](#footnote-23)

Australian ulkoministeriön vuonna 2019 julkaiseman Egyptin maatietoa käsittelevän raportin mukaan rikkomuksia käsittelevät oikeusistuimet ja rikostuomioistuimet voivat suorittaa niiden omia täydentäviä tutkimuksia, jos ne eivät ole tyytyväisiä julkisen syyttäjän ja puolustuksen antamaan todistusaineistoon, tai jos oikeudenkäynnin aikana ilmenee uusia seikkoja tapauksesta. Tuomarit voivat hyväksyä todisteet ilman fyysisiä kuulemisia, jos osapuolet eivät vaadi sitä. Suurista tapausmääristä kuormittuneet oikeusistuimet käyttävät tätä keinoa käsitelläkseen useita rikkomus- ja joissain tapauksissa rikostapauksia päivässä.[[24]](#footnote-24)

Yhdysvaltojen ulkoministeriön Egyptin ihmisoikeustilannetta vuonna 2022 käsittelevässä raportissa tuodaan esiin ihmisoikeusjärjestöjen esittämä kritiikki, minkä mukaan syytetyillä oli vaikeuksia saada tietoa heitä vastaan nostetuista syytteistä. Oikeusistuntojen alkamista edelsi pitkät tauot. Tutkintavankeuden jatkamiseen tarkoitetulla kuulemisella heikennetään syytettyjen mahdollisuutta muodostaa tehokas puolustus, sekä rajoitetaan mahdollisuutta kommunikoida heitä edustavien juristien kanssa tutkintavankeuden aikana. Syytettyjä edustavilla juristeilla ei myöskään ollut kaikissa tapauksissa mahdollisuutta tavata syytettyä, eikä heillä ollut tarvittavaa pääsyä syytteeseen liittyviin todisteisiin. Valtion turvallisuutta käsittelevissä hätätilaoikeusistuimissa syytettyjen lakitiimejä ja perheenjäseniä estetään osallistumasta oikeusistuntoihin ja tutkintoihin, minkä lisäksi syytetyillä ei ole täyttä oikeutta lainopilliseen tukeen ja heitä vastaan tehtyihin syytteisiin liittyviin asiakirjoihin. Ihmisoikeusjuristit kritisoivat sitä, että todisteet eivät aina liity selkeästi nostettuihin syytteisiin tai että ne eivät olleet riittäviä syytteiden nostamiseksi. Useat järjestöt kritisoivat Tutkintavankeuden jatkamiseen tarkoitettuja istuntoja. Näissä istunnoissa tuomarit käsittelevät kymmenittäin tai saidoittain tutkintavankeuden pidennystä käsitteleviä tapauksia. Entiset pidätetyt kertoivat, etteivät he usein kyenneet osallistumaan näihin istuntoihin johtuen oikeustalossa tapahtuneista viivästyksistä tai muista byrokraattisista esteistä.[[25]](#footnote-25)

### Juristeihin kohdistetut hyökkäykset

ICJ (International Comission of Jurists) -järjestön 30.1.2023 julkaiseman raportin mukaan juristeihin kohdistetaan hyökkäyksiä sen johdosta että he suorittavat ammatillisia velvoitteitaan. Raportissa kerrotaan Adalah Center for Rights and Freedoms -ihmisoikeusjärjestölle toimivasta Mohamed al-Baqerista, joka pidätettiin hänen ollessa läsnä SSSP:n suorittamissa kansalaisaktivistina tunnetun Alaa Abdel Fattahin kuulusteluissa 29.9.2019. Al-Baqer määrättiin tutkintavankeuteen samassa tapauksessa Abdel Fattehin kanssa.[[26]](#footnote-26) Hänet tuomittiin 20.12.2021 neljän vuoden vankeusrangaistukseen ”valeuutisten julkaisemisesta” epäoikeudenmukaisen oikeudenkäynnin seurauksena, missä hänen ei sallittu kopioida tapaukseen liittyviä asiakirjoja hänen puolustustaan varten.[[27]](#footnote-27) Juristina ja ihmisoikeuksien asiaa ajavana tunnettun Gamal Eidiin kerrotaan kokeneen häirintää neljään otteeseen vuonna 2019. Hänen kerrotaan saaneen useita soittoja ja tekstiviestejä, joissa häntä kehotettiin ”lopettamaan ja käyttäytymään” ja hänen autonsa varastettiin. 10.10.2019 kaksi siviilipukuista henkilöä pahoinpitelivät hänet, varastivat hänen puhelimensa ja yrittivät varastaa hänen kannettavan tietokoneensa. Hänet pahoinpideltiin uudelleen 29.12.2019 kahden aseistetun henkilön toimesta, joiden hän uskoo olevan turvallisuusviranomaisia. Häntä uhkailtiin pistoolilla ja hänen päälleen heitettiin maalia. Egyptin viranomaiset eivät ole onnistuneet tutkimaan näitä tapauksia.[[28]](#footnote-28)

## Korruptio

Egyptin perustuslain 218. artiklassa nostetaan esiin valtion rooli korruption vastaisessa taistelussa. Lain mukaan ”kompetentit valvonnalliset tahot ja organisaatiot omistautuvat koordinoimaan korruption vastaista taistelua edistääkseen yhtenäisyyden ja läpinäkyvyyden arvoja, varmistaakseen julkisten toimintojen hyvän toiminnan, säästääkseen julkisia varoja ja kehittääkseen korruption vastaisen strategian”.[[29]](#footnote-29) Transparency International -järjestö on arvioinut Egyptin 117. sijalle 180 maasta korruption määrässä, missä 1. on vähiten korruptoitunut ja 180 eniten korruptoitunut. Järjestön kehittämä World Corruption Perceptions Index (CPI) -arvo[[30]](#footnote-30) Egyptillä oli vuonna 2023 33.[[31]](#footnote-31) Institute for Security Studies (ISS) -tutkimusinstituutin Egyptin vuoden 2023 järjestäytyneen rikollisuuden tilannetta käsittelevän raportin mukaan korruptio on yleistä julkisen hallinnon kaikilla tasoilla ja läpinäkyvyyden ja vastuuvelvollisuuden puute heijastuu korruption vastaisten mekanismien heikkouteen ja tehottomuuteen.[[32]](#footnote-32) Saksalainen Bertelsmann Stiftung toteaa Egyptin tilannetta vuonna 2022 arvioivassa raportissaan, että lainvalvonta on hyvin valikoivaa johtuen laajalle levinneestä korruptiosta.[[33]](#footnote-33) Yhdysvaltojen ulkoministeriön Egyptin ihmisoikeustilannetta vuonna 2022 kuvaavan vuosiraportin mukaan korruptiota koskevaa lainsäädäntöä ei toteuteta yhtenäisesti Egyptissä. Egyptin tilannetta seuraavien henkilöiden ja median mukaan korruptio on merkittävä ongelma julkisella sektorilla.[[34]](#footnote-34) Freedom House -järjestön mukaan korruptio on yleinen ongelma kaikilla hallinnon tasoilla Egyptissä. Viralliset mekanismit tutkia ja rankaista korruptioon syyllistyneitä viranomaisia ovat heikkoja ja tehottomia.[[35]](#footnote-35) Transparency International -järjestön vuonna 2015 tekemän kyselytutkimuksen mukaan 65% egyptiläisistä pitää maan oikeuslaitosta korruptoituneena.[[36]](#footnote-36)

Bertelsmann Stiftungin mukaan Egyptin oikeusvaltiota on vaivannut vuosikymmenien ajan laajamittainen korruptio, sekä nepotismin ja suosimisen kulttuuri. Bertelsmann Stiftung katsoo, että vaikka Egyptin valtiolla on olemassa kansallinen korruptionvastainen strategia ja henkilöitä ollaan tuomittu korruptiosta viime vuosina, syytteiden nostaminen ei ole ollut yhtenäistä tai tiukkaa, vaan vaikuttaa keskittyvän henkilöihin, jotka ovat menettäneet hallinnon suosion. Valtionhallinnon taloudellisten rikkomusten valvonnasta vastaava The Administrative Control Authority (ACA) on presidentin alainen virasto. Perinteisesti sen virkoja ovat täyttäneet armeijan henkilöstöön kuuluneet virkahenkilöt ja sen tutkintoja ovat johtaneet sotilas- ja poliisiyksiköt. Raportin mukaan ACA on Egyptin hallinnan alaisuudessa ja sitä voidaan hyödyntää rankaisemaan tai palkitsemaan yksilöitä. Sillä ei ole valtuuksia puuttua valtaa väärinkäyttävien sotilaiden toimiin.[[37]](#footnote-37) Raportin mukaan korruptio läpileikkaa koko Egyptin yhteiskunnan. Alimmalla tasolla se tarkoittaa yksittäisiä ylimääräisiä maksuja suurimmasta osasta hallinnollisista palveluista, tai että välttyy ongelmista poliisin kanssa. Vaikka korruption vastaista ACA:a ollaan vahvistettu viime vuosina toteutettujen korruptionvastaisten strategioiden kautta, virasto ei ole riippumaton. Hallinto käyttää ACA:a poliittisiin tarkoitusperiin rankaistakseen henkilöitä, jotka ovat menettäneet hallinnon luottamuksen.[[38]](#footnote-38)

# Saako maassa suojelua poliisilta?

Australian ulkoministeriön kesäkuussa 2019 julkaisemassa Egyptiä käsittelevässä maatietoraportissa kuvataan Egyptin poliisivoimia. Raportin mukaan Egyptin poliisivoimat jakautuvat kahteen osaan: kansalliset poliisivoimat (ENP) ja keskuspoliisivoimat (CSF). ENP edustaa tavanomaisia poliisivoimia ja koostuu noin 350 000 henkilöstä. Se vastaa lainvalvonnasta ja julkisen järjestyksen ylläpidosta. Siihen kuuluu erikoisosastoja, kuten rikostutkintayksikkö (eng. *General Directorate of Criminal Investigation*) ja todistusaineistosta vastaava yksikkö (eng. *General Administration of Criminal Evidence Verification*). CSF on puolisotilaallinen yksikkö, jossa palvelee myös asevelvollisuuttaan suorittavia henkilöitä. Se vastaa merkittävän infrastruktuurin, diplomaattisten kohteiden ja julkisten tapahtumien turvallisuudesta.[[39]](#footnote-39) Raportin mukaan poliisien ammattimaisuus vaihtelee. Poliisivoimien tehokkuutta rajoittaa varustuksen ja koulutuksen puute, alhainen palkka, sekä huonot tutkimuskyvyt, erityisesti seksuaalista väkivaltaa käsittelevissä tapauksissa. Raportin mukaan Egyptin sisäministeriö ilmoitti toukokuussa 2015 uudesta poliisistrategiasta, jonka tarkoituksena on edistää naisiin kohdistuvaan väkivaltaan vastaamista, lisätä poliisien ihmisoikeuskoulutusta ja lisätä naislääkäreitä sairaaloissa. Raportissa nostetaan kuitenkin esiin, että monet naiset eivät raportoi rikoksista poliisille sillä he eivät luota poliisiin.[[40]](#footnote-40) Poliisin kykyä käsitellä todistuksia pidetään yleisesti epäluotettavana, erityisesti sensitiivisyyttä vaativissa tapauksissa. Julkisuudessa esitetyt vaatimukset tutkia poliisiväkivaltaa ovat yleisiä. Helmikuussa 2017 sisäministeriö ilmoitti poliiseja etiikasta, käytöksestä ja psykologiasta kouluttavien komiteoiden perustamisesta.[[41]](#footnote-41)

## Poliisin tekemät oikeudenloukkaukset ja vastuuvelvoitteen puute

YK:n ihmisoikeuskomitean 14.4.2023 julkaiseman Egyptin ihmisoikeustilannetta käsittelevänraportin mukaan kidutuksen käyttö on yleistä poliisin ja valtion turvallisuusviranomaisten keskuudessa.[[42]](#footnote-42) Freedom House -järjestön Egyptin vuoden 2024 tilannetta kuvaavan raportin mukaan Egyptin turvallisuusjoukot käyttävät laittomasti väkivaltaa ilman vastuuvelvollisuutta. Maan terrorismilait takaavat lainvalvontaviranomaisille laajat valtaoikeudet ja immuniteetin työssään. Presidentti Sisin valtakaudella useita henkilöitä on kuollut pidätyksen aikana ja pidätyksen yhteydessä ollaan raportoitu myös kidutuksesta, veden ja ruoan kieltämisestä ja mielenosoittajiin kohdistetusta fyysisestä väkivallasta. Vankilajärjestelmään liittyy korruptiota, kiristystä ja lahjusten antamista.[[43]](#footnote-43)

Human Rights Watchin YK:n kidutuksen vastaiselle komitealle vuonna 2023 luovuttaman raportin mukaan Egyptin rikoslaki epäonnistuu kidutukseen syyllistyneiden lainvalvontaviranomaisten rankaisemisessa. Raportin mukaan Egyptin rikoslain 129. artiklaa[[44]](#footnote-44) ollaan käytetty useissa tapauksissa antamaan kidutukseen syyllistyneiden viranomaisille alennettuja rangaistuksia. Useissa vuoden 2011 mielenosoitusten jälkeisissä tapauksissa syyttäjät ovat nostaneet viranomaisia vastaan rikoslain artikla 236. mukaisen syytteen ”kuolemaan johtamasta pahoinpitelystä”[[45]](#footnote-45) välttääkseen syytöksen kidutuksesta.[[46]](#footnote-46) Egyptin rikoslain 126. artiklan mukaan viranomainen, joka syyllistyy henkilön kidutukseen saadakseen tältä tunnustuksen voidaan tuomita rangaistustyöhön tai 3–10 vuoden vankeusrangaistukseen. Jos henkilö kuolee kidutuksen seurauksena kidutukseen syyllistynyttä henkilöä rangaistaan tarkoituksellisen murhan mukaisesti.[[47]](#footnote-47) HRW:n mukaan kidutuksen käyttö on vuoden 2013 jälkeen Presidentti al-Sisin valtakaudella lisääntynyt entisestään. National Security Agency (NSA) ja tavallinen poliisi käyttää sitä systemaattisesti saadakseen tunnustuksia ja rangaistakseen oletettuja tai oikeita toisinajattelijoita ilman vastuuvelvollisuutta. Syyttäjät epäonnistuvat toistuvasti kidutukseen liittyvien epäilyjen tutkimisessa, eivätkä hylkää kidutuksen seurauksena annettuja tunnustuksia.[[48]](#footnote-48)

YK:n ihmisoikeuskomitean 14.4.2023 julkaisemassa Egyptin ihmisoikeustilannetta käsittelevässä raportissa tuodaan esiin huoli poliisien ja turvallisuusviranomaisten tilivelvollisuuden puutteesta tapauksissa joissa ne ovat käyttäneet ylimitoitettua väkivaltaa mielenosoittajiin.[[49]](#footnote-49) DFATin raportin mukaan on myös tapauksia, joissa poliiseja ollaan tuomittu pidätettyjen henkilöiden pahoinpitelystä tai seksuaalisesta väkivallasta. Ihmisoikeusjärjestöjen mukaan poliisin ja muiden turvallisuusjoukkojen rankaisemattomuus on jatkuva merkittävä ongelma. Viranomaiset eivät tutki kaikkia poliisin tekemiä oikeudenloukkauksia ja syytteet johtavat usein vapautukseen todisteiden puutteen vuoksi.[[50]](#footnote-50) HRW:n mukaan kidutukseen liittyvä laillinen viitekehys on auttanut poliisia ja kansallisia turvallisuusviranomaisia välttämään vastuustaan teoistaan, sillä uhreja edustavien juristien on vaikea todistaa se, että viranomaiset kohdistivat kipua ja kärsimystä uhreihin tunnustusten saamiseksi. Syyttäjä ei myöskään vastaa uhrien tekemiin pyyntöihin siitä, että oikeusministeriön rikoslääketieteellisen osaston tulisi tutkia heidän tekemät syytteensä kidutuksesta. HRW:n mukaan Egyptin rikoslaki antaa syyttäjille täydet valtuudet tutkia viranomaisia ja lainvalvonnasta vastaavia viranomaisia vastaan tehtyjä syytteitä ja pystyvät päättävät siitä voidaanko tapaus viedä oikeuteen ja tutkinnan lopettamisesta.[[51]](#footnote-51)

# Onko viranomaissuojelun saatavuus kaikille yhteiskuntaryhmille yhtäläinen ja minkälaiset henkilökohtaiset olosuhteet voivat vaikuttaa viranomaissuojelun saatavuuteen?

Seksuaali- ja sukupuolivähemmistöjen asemaa Egyptissä käsitellään Maahanmuuttoviraston 6.5.2022 julkaisemassa kyselyvastauksessa,[[52]](#footnote-52) eronneiden ja yksinäisten naisten asemaa 16.4.2021 julkaistussa kyselyvastauksessa,[[53]](#footnote-53) kristinuskoon islamista kääntyneitä 29.1.2021 julkaistussa kyselyvastauksessa,[[54]](#footnote-54) koptikristittyjen asemaa 11.11.2019 julkaistussa kyselyvastauksessa[[55]](#footnote-55) ja kunniaväkivallan uhan alla elävien miesten asemaa 19.5.2022 julkaistussa kyselyvastauksessa.[[56]](#footnote-56) Tässä kyselyvastauksessa käsitellään yleisellä tasolla viranomaissuojelun saatavuutta eri väestöryhmille, keskittyen erityisesti sukupuolen ja alueen vaikutusta siihen.

Freedom House järjestön Egyptin vuoden 2024 tilannetta kuvaavan raportin mukaan Egyptin perustuslaki asettaa naiset tasa-arvoiseen asemaan miesten kanssa, mutta naisiin kohdistuu tästä huolimatta syrjintää työmarkkinoilla ja oikeusjärjestelmässä. Myös koptikristittyihin ja muihin uskonnollisiin vähemmistöihin, kuten Baha’i -väestöön, Etelä-Egyptistä kotoisin oleviin tummaihoisiin henkilöihin, vammaisiin henkilöihin, seksuaali- ja sukupuolivähemmistöihin kuuluviin henkilöihin, sekä maahanmuuttajiin ja pakolaisiin kohdistuu erilaista syrjintää ja häirintää. Muslimeja ja kristittyjä käsittelee erilliset henkilöoikeudelliset lait, joka on johtanut kristittyihin kohdistuvaan syrjintään. Samaa sukupuolta olevien henkilöiden väliset seksuaaliset suhteet eivät ole laissa kiellettyjä, mutta niistä epäiltyjä henkilöitä vastaan voidaan nostaa syytteet prostituutiosta tai irstailusta. Poliisi pidättää ihmisiä säännöllisesti näillä syytteillä. Vaikka Egyptissä asui vuonna 2023 noin 280 000 sudanilaista pakolaista, Egyptin hallitus teki kesäkuussa 2023 päätöksen, jossa turvan antaminen rajoitetaan ainoastaan naisille, lapsille ja ikäihmisille, jotka etsivät turvaa Sudanissa käydyltä konfliktilta.[[57]](#footnote-57)

Yhdysvaltojen ulkoministeriön Egyptin ihmiskauppatilannetta vuonna 2023 kuvaavan raportin mukaan useat kansalaisjärjestöt ja kansainväliset tarkkailijat ovat kommentoineet ihmiskaupasta tuomittujen henkilöiden vastaisten syytteiden ja tuomioiden olevan epäsopivia. Raportin mukaan tämä heikentää Egyptin hallituksen kykyä saattaa seksuaaliseen ja työvoiman hyväksikäyttöön liittyvään ihmiskauppaan syyllistyneet tahot vastuuseen ja suojelemaan uhreja. Raportin mukaan ihmiskaupan miespuolisille, ulkomaisille ja tunnistamattomille uhreille luotetut palvelut ovat riittämättömiä.[[58]](#footnote-58) ISS:n mukaan ihmiskauppa on laaja rikollisuuden muoto Egyptissä, jossa on mukana miehiä, naisia ja lapsia joita pakotetaan työhön tai seksiin.[[59]](#footnote-59) Raportissa arvioidaan, että vaikka maassa ollaan pyritty parantamaan uhreille annettavia palveluita, haasteisiin kuuluu uhrien tunnistaminen (mitä ilmentää tapaukset joissa uhreja rangaistaan ihmiskaupan tekijöiden rikoksista), sekä epäsopivat palvelut miehille ja ulkomaalaisille.[[60]](#footnote-60)

Yhdysvaltojen ulkoministeriön Egyptin ihmisoikeustilannetta vuonna 2022 käsittelevän raportin mukaan Egyptin viranomaiset yleensä vapauttivat kiinniottamansa UNHCR:n rekisteröimät turvapaikanhakijat, mutta eivät vapauttaneet pidätettyjä maahanmuuttajia, joista useat ovat kotoisin Eritreasta, Etiopiasta, Somaliasta ja Sudanista, vaikka heillä olisikin peruste hakea turvapaikkaa. Viranomaiset usein pitivät pidätettyjä maahanmuuttajia rekisteröimättöminä turvapaikanhakijoina poliisiasemilla ja laittoi heitä joissain tapauksissa vankiloihin rikoksista tuomittujen vankien kanssa tai karkottivat heidät. Egyptillä ei ole turvapaikkaan ja pakolaisten statukseen liittyvää laillista viitekehystä, vaikka sen perustuslaki antaakin suojan poliittisille pakolaisille.[[61]](#footnote-61) Poliisi teki uutisten mukaan etsintöjä alueilla, joissa se tiesi asuvan paljon pakolaisia ja maahanmuuttajia, pidättäen ihmisiä heidän laittoman statuksensa vuoksi. Pidätetyt henkilöt ovat raportoineet poliisien heihin kohdistamasta verbaalisesta kaltoinkohtelusta ja huonoista oloista pidätyksen.[[62]](#footnote-62)

Australian ulkoministeriön vuonna 2019 julkaiseman Egyptin maatietoa käsittelevän raportin mukaan ateistit jotka pyrkivät saamaan suojelua poliisilta heihin kohdistuvista hyökkäyksistä ja tappouhkauksista joutuvat luultavasti pidätetyksi.[[63]](#footnote-63) Australian ulkoministeriö kertoo kuulleensa tapauksista, joissa shiia -taustaisia henkilöitä ollaan pidätetty, kun naapurustossa asuvat ihmiset ovat tehneet valituksen paikalliselle poliisille siitä että he ovat harjoittaneet uskontoaan.[[64]](#footnote-64) Paikallisten lähteiden mukaan valtaosassa muslimien kristittyihin kohdistuvaa väkivaltaa käsittelevissä tapauksissa sovinto-oikeuden kautta saadut korvaukset ovat riittämättömiä suhteessa vahinkoon. Tapauksissa, joissa toista osapuolta vaaditaan muuttamaan alueelta toiselle, taho jota vaaditaan muuttamaan on yleensä kristitty osapuoli. Kirkkojen edustajat vastustavat sovinto-oikeutta, perustellen sitä sillä, että se rikkoo kaikkien egyptiläisten lain mukaista suojelua. Väkivaltaan osallistuneiden kristittyjen on epätodennäköistä saada reilu lopputulos sovinto-oikeuden kautta. Kuitenkin neuvoteltu päätös voi tuoda suojaa mahdollista väkivaltaa vastaan.[[65]](#footnote-65)

## Sukupuoli

Yhdysvaltojen ulkoministeriön Egyptin vuoden 2022 ihmisoikeustilannetta kuvaavan raportin mukaan poliisi suhtautui usein kotiväkivaltatapauksiin perheen sisäisen sovittelun alaisena asiana eikä nostanut siitä syytteitä. Egyptin lainsäädäntö ei kiellä perhe- ja lähisuhdeväkivaltaa, tai kotiväkivaltaa, mutta viranomaiset pystyvät harkinnan mukaan tekemään pahoinpitelysyytteen tällaisissa tapauksissa. Lain mukaan pahoinpitelyn kohteena olevalla henkilöllä on oltava useampi silminnäkijä todistajana, mikä on usein vaikeaa kotiväkivallan uhreille.[[66]](#footnote-66) AI:n mukaan Egyptin viranomaiset ovat epäonnistuneet ennaltaehkäisemään ja estämään seksuaalista ja sukupuolittunutta väkivaltaa, minkä tekijöinä ovat sekä valtiolliset, että ei-valtiolliset tekijät. Egyptistä puuttuu kokonaisvaltainen lainsäädäntö, millä estää naisiin kohdistuvaa väkivaltaa, mukaan lukien seksuaaliväkivallan, mukaan lukien avioliiton sisäisen raiskauksen kieltäminen ja muun kotiväkivallan kieltäminen. Viranomaiset eivät ole onnistuneet ennaltaehkäisemään ja tutkimaan naisiin ja tyttöihin kohdistunutta väkivaltaa ja lopettamaan poliisin tekemät oikeudenloukkaukset, joissa se rikkoo uhrien tietosuojaa ja yksityisyyttä. Poliisi myös painostaa uhreja viettämään öitä poliisiasemilla ja perumaan heidän tekemänsä syytteet, tai kieltäytyvät rekisteröimästä heidän tekemiään syytteitä. Joissain tapauksissa poliisi kohdistaa naisiin väkivaltaa syyttämällä seksuaalisen väkivallan uhreja julkisuudessa. Poliisi helpottaa naisiin kohdistuvaa väkivaltaa ja vahvistaa rankaisemattomuuden kulttuuria .[[67]](#footnote-67) Australian ulkoministeriön mukaan viranomaissuojelun saaminen on ennakoimatonta ja riippuu yksittäisten poliisien, tuomarien ja syyttäjien harkintakyvystä. Ihmisoikeusjärjestöiltä saadun tiedon mukaan joidenkin, erityisesti maaseudulla toimivien, tuomareiden päätöksiin vaikuttaa heidän uskonnolliset tai kulttuuriset näkemyksensä. Tätä vahvistaa myös se, että valtaosa, noin 99,5% tuomareista on miehiä. Raportissa tuodaan esiin poliisien vastuuvelvollisuuden puute, erityisesti heidän velvoitteessaan valvoa lakeja, jotka kieltävät naisiin kohdistetun väkivallan ja häirinnän ja koska he rikkovat asianomaisia lakeja. Raportin mukaan poliisi on pidättänyt yksin asuvia naisia (mikä on sosiaalinen tabu Egyptissä) epäiltyinä prostituutioista.[[68]](#footnote-68)

Egyptiläisten naisten oikeuksia ajavan The Egyptian Center for Women's Rights -järjestön vuonna 2023 julkaiseman raportin mukaan Egyptissä ei olla perustettu mekanismeja kotiväkivallan estämiseksi sen lisääntymisestä huolimatta.[[69]](#footnote-69) Egyptiläisen Maat for Peace, Development and Human Rights -ihmisoikeusjärjestön vuonna 2023 julkaiseman raportin mukaan Egyptin rikoslaissa on naisia syrjiviä kohtia. 3.1.2021 Egyptin korkein perustuslaillinen oikeus totesi rikoslain kohtelevan naisia epäoikeudenmukaisesti, antaen heille tietyistä rikoksista miehiä kovempia rangaistuksia. Raportissa nostetaan myös esiin, että rikoslaki ei kiellä avioliiton sisäistä raiskausta tai muuta seksuaalista väkivaltaa.[[70]](#footnote-70) DW:n 17.1.2023 julkaiseman artikkelin mukaan sen lisäksi että Egyptin laki kriminalisoi abortin, se kieltää raskauden keskeyttämisen insestin seurauksena, sekä raiskauksen uhreilta. Maan rikoslaki antaa rangaistuksia myös abortissa avustaneille lääkäreille, hoitajille tai apteekkareille.[[71]](#footnote-71)

Egyptiläisen Egyptian Initiative for Personal Rights -järjestön 10.10.2021 julkaisemassa raportissa käsitellään kuolemaan tuomittujen naisten asemaa Egyptissä. Raportissa tuodaan esiin, että Egyptin rikoslaissa ei ole aineellista tai aineetonta rikoksen kustannusten tutkintaa, eikä se tunnusta kuolemaan tuomittujen naisten asemaa uhreina.[[72]](#footnote-72) Raportissa nostetaan esiin ongelmiksi lähisuhdeväkivaltaa koskevien lakien puute ja oikeudellisten viranomaisten kapea tulkinta itsepuolustuksesta tapauksissa, joissa nainen ollaan todettu syylliseksi aviomiehensä tai muun lähisukulaisensa murhaan.[[73]](#footnote-73) Raportin mukaan vuosina 2018–2021 (elokuuhun asti) Egyptissä tuomittiin yhteensä 63 naista kuolemantuomioon.[[74]](#footnote-74) Näistä motiivina oli rikostutkintojen mukaan 35,56% tapauksista oli kosto, 28,89% halu erota jostain syystä, 24,44% sosiaalisen stigman pelko, 6,67% varkaus ja 4,44% joku muu motiivi.[[75]](#footnote-75) Raportissa nostetaan merkittäväksi ongelmaksi se, että Egyptin oikeudellisilla instituutioilla ei ole keinoja vastata sukupuolittuneeseen väkivaltaan, kuten lähisuhdeväkivaltaan tai yleisesti naisten sukulaisten naisiin kohdistamaan väkivaltaan.[[76]](#footnote-76)

## Alueen vaikutus viranomaissuojelun saatavuuteen

Australian ulkoministeriön Egyptiä käsittelevän maatietoraportin mukaan ylemmillä tasoilla toimivia tuomareita pidetään itsenäisinä ja ammattimaisina, mutta yksittäisten tuomareiden riippumattomuus ja laatu voi vaihdella erityisesti alemmissa oikeusasteissa. Yksittäisiä tuomareita voidaan painostaa yhteisön toimesta tekemään hallitsevan sosiaalisen ja poliittisen normiston mukaisia päätöksiä, erityisesti tapauksissa, joihin liittyy uskonto. Australian ulkoministeriö on saanut tietoja paikallislähteiltä, joiden mukaan Ylä-Egyptin yhteisöissä konservatiiviset muslimitaustaiset juristit tai yhteisöjen johtajat ovat osoittaneet mieltään oikeusistuinten ulkopuolella, kun oikeudessa ollaan käsitelty uskonrauhaa rikkomista käsitteleviä tapauksia, uhaten julkisella rauhattomuudella, jos oikeusistuimen päätös ei miellytä heitä.[[77]](#footnote-77)

Australian ulkoministeriön maatietoraportin mukaan erityisesti syrjäisemmillä tai köyhemmillä seuduilla turvaudutaan sovinto-oikeuteen, mikä on perinteiseen oikeuteen perustuva väline, jota käytetään muslimien ja kristittyjen yhteisöjen sisäisten kiistojen ratkaisemiseen. Tähän oikeuden muotoon käännytään köyhissä ja syrjäisissä yhteisöissä, joissa ihmisillä ei ole pääsyä muihin oikeusprosessin muotoihin. Sovinto-oikeudelliseen prosessiin sisältyy yleensä se, että rikoksen uhri hyväksyy neuvottelun tuloksena anteeksipyynnön ja ottaa vastaan korvauksia siitä, ettei hän nosta syytteitä virallisessa oikeusistuimessa. Viranomaiset ovat tukeneet tätä prosessia siinä käsityksessä, että se on tehokkaampi ratkaisemaan kiistoja paikallistasolla, kuin virallinen tuomioistuin, ennaltaehkäisten verikostoja ja muita kostotoimia. Paikallisten lähteiden mukaan viranomaiset usein painostavat rikosten uhreja perumaan syytteet ja osallistumaan sovinto-oikeudelliseen prosessiin huolimatta uhrin omista toivomuksista.[[78]](#footnote-78) Freedom Housen mukaan sovinto-oikeudelliset sessiot ovat estäneet kristityiltä pääsyn oikeuteen heihin kohdistetun väkivaltatapauksiin liittyen.[[79]](#footnote-79)

Egyptiläisen Ahl al-Misr -uutissivuston 22.10.2020 julkaiseman artikkelin mukaan verikostot ovat erityisen yleisiä Assiutin, Sohaqin ja Qenan provinsseissa, sekä olivat kasvussa artikkelin julkaisun aikaan al-Fayyoumin provinssissa.[[80]](#footnote-80) Masr fi-youm -uutissivuston 9.2.2019 julkaisemaan artikkeliin haastatellun Sohaqin turvallisuuslähteen mukaan verikostoihin liittyviä tapauksia tapahtuu Ylä-Egyptin Sohagin Assiutin, Qenan, al-Minyan ja Bani Suwaifin provinsseissa. Artikkelin mukaan verikostoihin liittyvät murhat ovat tietyissä väestönosissa päivittäisiä huolimatta turvallisuusviranomaisten tekemistä vastatoimista. Artikkeliin haastatellun ”Kansallinen ihmisoikeuksien ja lain puolustajat” -järjestön jäsenen Ahmed al-Kanafanin mukaan ilmiön takana on aseiden yleisyys Ylä-Egyptissä, sekä Etelä-Egyptin syrjäisyys ja valtionhallinnon heikkous alueella. Artikkeliin haastatellun sosiaalisen kehityksen lehtorin Mohammed Mahmoud Salehin mukaan ilmiön taustalla on hyväksynnän puute valituksen teolle oikeuslaitokseen, sekä haluttomuus ilmoittaa tekijöiden nimiä viranomaisille. Artikkeliin haastateltu intellektuelli Essam al-Zuhairi katsoo että verikostosta voidaan päästä eroon sillä, että valtion instituutiot ja oikeuslaitos pyrkivät yhteisellä sopimuksella vähentämään korruptiota ja vähentämään aseiden kantoa väestön keskuudessa. Artikkeliin haastatellun sheikki Mohammed Metwallyn mukaan ilmiön eliminoimiseen tarvitaan yksilöiden uskonnollisen ymmärryksen lisäämistä, sekä sitä että valtio lisää tietoisuutta tästä yhteiskunnassa.[[81]](#footnote-81)

Kiinalainen Xinhuanet julkaisi 29.7.2018 artikkelin Etelä-Egyptissä tapahtuvista verikostoista ja viranomaisten pyrkimyksistä päästä eroon siihen liittyvistä traditioista. Artikkelissa kerrotaan Qena -provinssin Hugairatin kylästä, mikä tunnetaan ”leskien kylänä”, sillä niin moni nainen on jäänyt leskeksi miesten tekemien verikostojen seurauksena. Monet verikostoissa mukana olevat miehet pakenevat läheisille vuorille välttääkseen viranomaisten pidätyksen tai joutuvansa itse verikoston kohteeksi. Artikkelin mukaan viranomaiset yhdessä paikallisyhteisöjen kanssa ovat onnistuneet estämään joitain verikostoja erityisten komiteoiden tekemien sovintojen kautta. Qenan alueen turvallisuusjohtaja Alaa al-Ayyat kertoo että paikallishallinnon turvallisuusosasto on yhdessä kuvernoraatin ja sovintokomissioiden kanssa onnistunut estämään noin 100 verikostoa kiistelevien perheiden välillä. Edellisen kahden vuoden aikana poliisi takavarikoi 3000 laitonta asetta ja 20 000 luotia Qenan provinssissa.[[82]](#footnote-82) Al-Monitor julkaisi 12.8.2019 artikkelin koskien al-Azharin yliopiston roolia verikostojen ehkäisemisessä Egyptissä. Raportissa kerrotaan Egyptin aloittaneet toimet erityisesti maaseudulla ja Ylä-Egyptissä verikostojen ehkäisemiseksi. Yhtenä metodina verikostojen ennaltaehkäisemiselle kerrotaan olevan sovinto-oikeudelliset komiteat, mihin kuuluu paikallisia politikkoja ja yhteisöjen vanhempia jäseniä. Komiteat pyrkivät päättämään verikostoja pyrkimällä saamaan sopimusta kiistassa olevien osapuolten välillä, päättyen usein rahallisten korvausten maksamiseen uhrin omaisille. Al-Azharin uskonoppineet osallistuvat usein näiden komiteoiden tapaamisiin. Traditionaalista oikeutta tulkitsevat komiteat pyrkivät tapaamaan kiistan osapuolia ja taivuttelemaan heidät pidättäytymään kostosta vedoten uskonnollisiin arvoihin. Artikkelissa kerrotaan verikostoja tapahtuneen myös silloin, vaikka osapuolia oltaisiin tuomittu valtiollisissa tuomioistuimissa.[[83]](#footnote-83)

## Lähteet

Ahl al-Misr 22.10.2020. "رغم ابتعادها عن دائرة الثأر. الفيوم تعود لمشكلات العائلات وتجدد الظاهرة يعود بالمدينة لـ"بحر الدم. (Suom. ”Huolimatta välimatkastaan koston kierteeseen, perheiden ongelmat palaavat Fayoumiin ja tuo mukanaan verimeren”.) <https://ahlmasrnews.com/news/local-news/1069170/%D8%A7%D9%84%D9%81%D9%8A%D9%88%D9%85-%D8%AA%D8%B9%D9%88%D8%AF-%D9%84%D8%AF%D8%A7%D8%A6%D8%B1%D8%A9-%D8%A7%D9%84%D8%AB%D8%A3%D8%B1> (Käyty: 8.4.2024).

AI (Amnesty International) 9/2022. *Disconnected from reality Egypt's national human rights strategy covers up human rights crisis*. <https://www.ecoi.net/en/file/local/2078872/MDE1260142022ENGLISH.pdf> (Käyty: 27.3.2024).

Bertelsmann Stiftung 2022. *BTI 2022 Country Report: Egypt*. <https://bti-project.org/fileadmin/api/content/en/downloads/reports/country_report_2022_EGY.pdf> (Käyty: 27.3.2024).

Committee for Justice, DIGNITY, Egyptian Front for Human Rights (EFHR), Egyptian Initiative for Personal Rights (EIPR), EgyptWide for Human Rights, EuroMed Rights, International Service for Human Rights (ISHR), REDRESS, Women's International League for Peace and Freedom (WILPF) 30.1.2023. *Joint NGO submission for the review of Egypt by the Human Rights Committee*. Ladattavissa osoitteesta: <https://www.ecoi.net/en/document/2087950.html> (Käyty: 2.4.2024).

DFAT (Australian Government Department of Foreign affairs and Trade) 17.6.2019. *DFAT Country Information Report Egypt*. <https://www.dfat.gov.au/sites/default/files/country-information-report-egypt.pdf> (Käyty: 3.4.2024).

DW 17.1.2023. *Egyptian activists: We need to talk about abortion*. <https://www.dw.com/en/egyptian-activists-we-need-to-talk-about-abortion/a-64408518> (Käyty: 26.3.2024).

Egypti

2019. *Constitution*. Saatavilla englanniksi käännettynä osoitteesta: <https://www.constituteproject.org/constitution/Egypt_2019> (Käyty: 26.3.2024).

1937. *Penal Code*. Saatavilla osoitteesta: <https://www.refworld.org/legal/legislation/natlegbod/1937/en/119651> (Käyty: 26.3.2024).

The Egyptian Center for Women's Rights 2023. *Report On the Status of the Political and Civil Rights of Egyptian Women; Report presented to the 137th Session of the Human Rights Committee On the Occasion of the discussion of Egypt’s periodic review (Geneva: 27 February - 24 March 2023)*. Saatavilla osoitteesta: <https://www.ecoi.net/en/document/2087965.html> (Käyty: 26.3.2024).

Egyptian Initiative for Personal Rights 10.10.2021. *Women Sentenced to Death: An Invisible Reality 19th World Day Against the Death Penalty*. <https://eipr.org/sites/default/files/reports/pdf/world_day_against_the_death_penalty_0.pdf> (Käyty: 27.3.2024).

Freedom House 29.2.2024. *Freedom in the World 2024: Egypt*. <https://freedomhouse.org/country/egypt/freedom-world/2024> (Käyty: 22.3.2024).

HRW (Human Rights Watch)

11.1.2024. *World Report 2024 – Egypt*. <https://www.hrw.org/world-report/2024/country-chapters/egypt> (Käyty: 25.3.2024).

9.11.2023. *Human Rights Watch Submission to the Committee Against Torture (CAT) in Advance of Its Review of the State of Egypt, 78th session*. Ladattavissa osoitteesta: <https://www.ecoi.net/en/document/2100253.html> (Käyty: 26.3.2024).

26.10.2021. *Egypt: Ending State of Emergency a Start But Insufficient*. <https://www.hrw.org/news/2021/10/26/egypt-ending-state-emergency-start-insufficient> (Käyty: 8.4.2024).

International Commission of Jurists 9/2016. *Egypt’s Judiciary: A Tool of Repression Lack of Effective Guarantees of Independence and Accountability*. <https://www.icj.org/wp-content/uploads/2016/10/Egypt-Tool-of-repression-Publications-Reports-Thematic-reports-2016-ENG-1.pdf> (Käyty: 2.4.2024).

ICJ (International Comission of Jurists 30.1.2023. *United Nations Human Rights Committee; 137th Session of the UN Human Rights Committee; 27 February to 24 March 2023; Submission of the International Commission of Jurists to the UN Human Rights Committee in View of the Committee's Examination of Egypt's Fifth Periodic Report under Article 40 of the International Covenant on Civil and Political Rights*. Ladattavissa osoitteesta: <https://www.ecoi.net/en/document/2087957.html> (Käyty: 2.4.2024).

ISS (International Security Studies) 2023. *Organized Crime Index 2023 Egypt*. <https://ocindex.enactafrica.org/assets/downloads/2023/english/ocindex_summary_egypt.pdf> (Käyty: 2.4.2024).

Maat for Peace, Development and Human Rights 2023. *A Report Submitted to the Human Rights Committee regarding Egypt*. Ladattavissa osoitteesta: <https://www.ecoi.net/en/document/2087959.html> (Käyty: 26.3.2024).

Maahanmuuttovirasto

19.5.2022. *Egypti / Miehiin kohdistuva kunniaväkivalta*. Saatavilla Tellus -tietokannasta. (Käyty: 25.3.2024).

6.5.2022. *Egypti / Seksuaali- ja sukupuolivähemmistöt*. Saatavilla Tellus -tietokannasta. (Käyty: 25.3.2024).

16.4.2021. *Egypti / Eronneet ja yksinäiset naiset, kunniaväkivalta, viranomaissuojelu*. Saatavilla Tellus -tietokannasta. (Käyty: 25.3.2024).

29.1.2021. *Egypti / Islamista luopuminen, kristinuskoon kääntyneet, Jehovan todistajat Egyptissä*. Saatavilla Tellus -tietokannasta. (Käyty: 25.3.2024).

24.10.2019. *Egypti / Koptikristityt, oikeudenloukkaukset, viranomaissuojelu*. Saatavilla Tellus -tietokannasta. (Käyty: 25.3.2024).

Masr fi youm 9.2.2019. الثأر في الصعيد.. عادة مدمرة وداء يبحث عن علاج. (suom. ”*Kosto Ylä-Egyptissä: tuhoisa tapa ja sairaus johon etsitään lääkettä*”.) <https://www.almasryalyoum.com/news/details/1140276> (Käyty: 8.4.2024).

Al-Monitor/ Galal, Rami 12.8.2019. *Al-Azhar works to end blood feuds in Egypt*. <https://www.al-monitor.com/originals/2019/08/egypt-steps-up-efforts-to-stop-blood-feuds.html> (Käyty: 8.4.2024).

Transparency International

2024. *Corruption Perception Index 2023*. <https://images.transparencycdn.org/images/CPI-2023-Report.pdf> (Käyty: 27.3.2024).

2015. *Overview of Corruption and Anti-Corruption in Egypt.* <https://knowledgehub.transparency.org/assets/uploads/helpdesk/Country_profile_Egypt_2015.pdf> (Käyty: 2.4.2024).

USDOS (United States Department of State)

28.3.2023. *Report on the human rights situation covering 2022*. <https://www.state.gov/wp-content/uploads/2023/03/415610_EGYPT-2022-HUMAN-RIGHTS-REPORT.pdf> (Käyty: 25.3.2024).

15.6.2023. *2023 Trafficking in Persons Report: Egypt*. <https://www.state.gov/reports/2023-trafficking-in-persons-report/egypt> (Käyty: 2.4.2024).

UN Human Rights Council 14.4.2023. *Concluding observations on the fifth periodic report of Egypt*. Saatavilla osoitteesta: <https://www.ecoi.net/en/file/local/2091099/G2306032.pdf> (Käyty: 2.4.2024).

Xinhua 29.7.2018. *Feature: Authorities strive for clearing chronic tradition of blood feuds in southern Egypt*. <http://www.xinhuanet.com/english/2018-07/29/c_137354428.htm> (Käyty: 8.4.2024).

Youm7 28.4.2017. ننشر النص الكامل لتعديلات قانون "السلطة القضائية" بعد تصديق الرئيس عليه (suom. ”*Julkaisemme täydet muutokset ”oikeusistuinten valtaa” käsittelevään lakiin presidentin ratifioinnin jälkeen.*) <https://www.youm7.com/story/2017/4/28/%D9%86%D9%86%D8%B4%D8%B1-%D8%A7%D9%84%D9%86%D8%B5-%D8%A7%D9%84%D9%83%D8%A7%D9%85%D9%84-%D9%84%D8%AA%D8%B9%D8%AF%D9%8A%D9%84%D8%A7%D8%AA-%D9%82%D8%A7%D9%86%D9%88%D9%86-%D8%A7%D9%84%D8%B3%D9%84%D8%B7%D8%A9-%D8%A7%D9%84%D9%82%D8%B6%D8%A7%D8%A6%D9%8A%D8%A9-%D8%A8%D8%B9%D8%AF-%D8%AA%D8%B5%D8%AF%D9%8A%D9%82-%D8%A7%D9%84%D8%B1%D8%A6%D9%8A%D8%B3/3209509> (Käyty: 3.4.2024).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Bertelsmann Stiftung 2022, s. 11. [↑](#footnote-ref-1)
2. Egypti 2019, artikla 189. [↑](#footnote-ref-2)
3. Egypti 2019, artikla 185. [↑](#footnote-ref-3)
4. Egypti 2019, artikla 193. [↑](#footnote-ref-4)
5. Laki tuli lisäyksenä oikeushallintoa käsittelevään lailliseen viitekehykseen. Lähde: Youm7 28.4.2017. [↑](#footnote-ref-5)
6. DFAT (Australian Government Department of Foreign affairs and Trade) 17.6.2019, s. 41–42, kappale 5.19. [↑](#footnote-ref-6)
7. International Commission of Jurists 9/2016, s. 101. [↑](#footnote-ref-7)
8. Committee for Justice et. al. 30.1.2023, s. 15. [↑](#footnote-ref-8)
9. Freedom House 29.2.2024. [↑](#footnote-ref-9)
10. Egypt's Supreme State Security Prosecution. [↑](#footnote-ref-10)
11. USDOS 28.3.2023, s. 15–16. [↑](#footnote-ref-11)
12. Huhtikuusta 2017 lokakuuhun 2021 voimassa ollut kansallinen hätätilan julistettiin huhtikuussa 2017 kristittyihin kohdistettujen terrori-iskujen johdosta. Ihmisoikeusjärjestö HRW:n (Human Rights Watch) mukaan presidentti Sisi oli pidentänyt hätätilaa kolmen kuukauden välein, vaikka maan perustuslaki kieltääkin tämän käytännön. Vuoden 1958 hätätilalaki antaa turvallisuusjoukoille valtuuden pidättää epäiltyjä ja toisinajattelijoita, valvoa yksityistä viestintää, kieltää kokoontumiset, evakuoida alueita ja pakkolunastaa yksityisomistusta. Lähde: HRW (Human Rights Watch) 26.10.2021. [↑](#footnote-ref-12)
13. USDOS 28.3.2023, s. 15–16. [↑](#footnote-ref-13)
14. USDOS 28.3.2023, s. 16. [↑](#footnote-ref-14)
15. USDOS 28.3.2023, s. 17. [↑](#footnote-ref-15)
16. AI 9/2022, s. 19. [↑](#footnote-ref-16)
17. AI 9/2022, s. 18–19. [↑](#footnote-ref-17)
18. USDOS 28.3.2023, s. 23. [↑](#footnote-ref-18)
19. USDOS 28.3.2023, s. 19–20. [↑](#footnote-ref-19)
20. USDOS 28.3.2023, s. 19. [↑](#footnote-ref-20)
21. USDOS 28.3.2023, s. 16–17. [↑](#footnote-ref-21)
22. HRW (Human Rights Watch) 11.1.2024. [↑](#footnote-ref-22)
23. AI 9/2022, s. 19. [↑](#footnote-ref-23)
24. DFAT 17.6.2019, s. 41, kappale 5.14. [↑](#footnote-ref-24)
25. USDOS 28.3.2023, s. 18. [↑](#footnote-ref-25)
26. ICJ 30.1.2023, s. 15, kappale 34. [↑](#footnote-ref-26)
27. ICJ 30.1.2023, s. 16, kappale 35. [↑](#footnote-ref-27)
28. ICJ 30.1.2023, s. 16, kappale 36. [↑](#footnote-ref-28)
29. Egypti 2014, artikla 218. [↑](#footnote-ref-29)
30. Asteikossa 0 tarkoittaa täysin korruptoitunutta ja 100 korruptoimatonta maata. Lähde Transparency International 2024, s. 3. [↑](#footnote-ref-30)
31. Transparency International 2024, s. 3. [↑](#footnote-ref-31)
32. ISS (International Security Studies) 2023, s. 5. [↑](#footnote-ref-32)
33. Bertelsmann Stiftung 2022, s. 7. [↑](#footnote-ref-33)
34. USDOS 28.3.2023, s. 51. [↑](#footnote-ref-34)
35. Freedom House 29.2.2024. [↑](#footnote-ref-35)
36. Transparency International 2015, s. 6. [↑](#footnote-ref-36)
37. Bertelsmann Stiftung 2022, s. 12. [↑](#footnote-ref-37)
38. Bertelsmann Stiftung 2022, s. 30–31. [↑](#footnote-ref-38)
39. DFAT 17.6.2019, s. 40, kappale 5.6. [↑](#footnote-ref-39)
40. DFAT 17.6.2019, s. 40, kappale 5.7. [↑](#footnote-ref-40)
41. DFAT 17.6.2019, s. 40, kappale 5.8. [↑](#footnote-ref-41)
42. UN Human Rights Council 14.4.2023, s. 8, kappale 27. [↑](#footnote-ref-42)
43. Freedom House 29.2.2024. [↑](#footnote-ref-43)
44. Artiklan mukaan lainvalvonta viranomainen joka käyttää tarkoituksenmukaisesti osana virkavelvoitteitaan julmia toimia tarkoituksenaan nöyryyttää tai aiheuttaa fyysistä vahinkoa toiselle henkilölle voidaan tuomita enintään vuoden vankeusrangaistukseen ja 200 Egyptin punnan sakkorangaistukseen. Lähde: Egypti 1937, artikla 129. [↑](#footnote-ref-44)
45. Kuolemaan johtavasta pahoinpitelystä voidaan tuomita 3–7 vuoden vankeuteen, jos teko ei ollut suunniteltu, jolloin syytetty voidaan tuomita 15 vuoden vankeusrangaistukseen. Lähde: Egypti, artikla 236. [↑](#footnote-ref-45)
46. HRW 9.11.2023, s. 2. [↑](#footnote-ref-46)
47. Egypti 1937, artikla 126. [↑](#footnote-ref-47)
48. HRW 2023, s. 3. [↑](#footnote-ref-48)
49. UN Human Rights Council 14.4.2023, s. 7, kappale 23, s. 13, kappale 47. [↑](#footnote-ref-49)
50. DFAT 17.6.2019, s. 40, kappale 5.8. [↑](#footnote-ref-50)
51. HRW 2023, s. 11. [↑](#footnote-ref-51)
52. Maahanmuuttovirasto 6.5.2022. [↑](#footnote-ref-52)
53. Maahanmuuttovirasto 16.4.2021. [↑](#footnote-ref-53)
54. Maahanmuuttovirasto 29.1.2021. [↑](#footnote-ref-54)
55. Maahanmuuttovirasto 11.11.2019. [↑](#footnote-ref-55)
56. Maahanmuuttovirasto 19.5.2022. [↑](#footnote-ref-56)
57. Freedom House 29.2.2024. [↑](#footnote-ref-57)
58. USDOS 15.6.2023. [↑](#footnote-ref-58)
59. ISS 2023, s. 3. [↑](#footnote-ref-59)
60. ISS 2023, s. 6. [↑](#footnote-ref-60)
61. USDOS 28.3.2023, s. 45. [↑](#footnote-ref-61)
62. USDOS 28.3.2023, s. 46. [↑](#footnote-ref-62)
63. DFAT (Australian Government Department of Foreign affairs and Trade) 17.6.2019, s. 20, kappale 3.29. [↑](#footnote-ref-63)
64. DFAT 17.6.2019, s. 21, kappale 3.40. [↑](#footnote-ref-64)
65. DFAT 17.6.2019, s. 43, kappale 5.27. [↑](#footnote-ref-65)
66. USDOS 28.3.2023, s. 56. [↑](#footnote-ref-66)
67. AI 6/2022, s. 33. [↑](#footnote-ref-67)
68. DFAT 17.6.2019, s. 29, kappale 3.76. [↑](#footnote-ref-68)
69. The Egyptian Center for Women's Rights 2023, s. 3. [↑](#footnote-ref-69)
70. Maat for Peace, Development and Human Rights 2023, s. 1. [↑](#footnote-ref-70)
71. DW 17.1.2023. [↑](#footnote-ref-71)
72. Egyptian Initiative for Personal Rights 10.10.2021, s. 4. [↑](#footnote-ref-72)
73. Egyptian Initiative for Personal Rights 10.10.2021, s. 5–6. [↑](#footnote-ref-73)
74. Egyptian Initiative for Personal Rights 10.10.2021, s. 8. [↑](#footnote-ref-74)
75. Egyptian Initiative for Personal Rights 10.10.2021, s. 9. [↑](#footnote-ref-75)
76. Egyptian Initiative for Personal Rights 10.10.2021, s. 11. [↑](#footnote-ref-76)
77. DFAT 17.6.2019, s. 40, kappale 5.11. [↑](#footnote-ref-77)
78. DFAT 17.6.2019, s. 43, kappale 5.26. [↑](#footnote-ref-78)
79. Freedom House 29.2.2024. [↑](#footnote-ref-79)
80. Ahl al-Misr 22.10.2020. [↑](#footnote-ref-80)
81. Masr fi youm 9.2.2019. [↑](#footnote-ref-81)
82. Xinhua 29.7.2018. [↑](#footnote-ref-82)
83. Al-Monitor/ Galal, Rami 12.8.2019. [↑](#footnote-ref-83)